10. ΝΟΜΟΘΕΤ.ΔΙΑΤΑΓΜΑ υπ’ αριθ. 3725 της 3/8 Αυγ. 1957 (ΦΕΚ Α’ 144) Περί ιδρύσεως Εθνικής Αστρονομικής Επιτροπής. Άρθρ.1.-1.Δια την προαγωγήν και συντονισμόν του έργου της Αστρονομίας εις την Ελλάδα και ειδικώτερον εις τα ζητήματα, η προαγωγή των οποίων απαιτεί διεθνή συνεργασίαν, και τον σύνδεσμον της χώρας μας μετά της Διεθνούς Αστρονομικής Ενώσεως, ιδρύεται επιτροπή υπό των επωνυμίαν «Εθνική Αστρονομική Επιτροπή» τελούσα υπό την εποπτείαν του Υπουργείου Εθνικής Παιδείας και Θρησκευμάτων. 2.Η επιτροπή διοριζομένη δι’ αποφάσεως του αυτού ως άνω Υπουργού είναι πενταμελής και αποτελείται α)από τον εκάστοτε ακαδημαϊκόν της Α’ τάξεως των Θετικών Επιστημών (δια την Αστρονομίαν), β)τον καθηγητήν της Αστρονομίας του Πανεπιστημίου Αθηνών, γ)τον καθηγητήν της Αστρονομίας του Πανεπιστημίου Θεσσαλονίκης, δ)τον προϊστάμενον καθηγητήν του Αστρονομικού Ινστιτούτου του Αστεροσκοπείου ή τον μετ’ αυτόν ανώτερον κατά βαθμόν υπάλληλον του Αστρονομικού Ινστιτούτου και ε)τον καθηγητήν της Γενικής Αστρονομίας και Γαιωδαιτικό –αστρονομικών Προσδιορισμόν του Εθνικού Μετσοβίου Πολυτεχνείου Αθηνών. Άρθρ.2.-Έργον της Επιτροπής εκτός των δια του άρθρ. 1 παρ. 1 οριζομένων είναι επίσης ο ορισμός του ή των αντιπροσώπων εις τας συνελεύσεις της Διεθνούς Αστρονομικής Ενώσεως και η πρότασις των θεμάτων προς συζήτησιν εις ταύτην. Άρθρ.3.-Αι προκαλούμεναι δαπάναι δια την εφαρμογήν του παρόντος Νόμου, ήτοι δια την εισφοράν της Ελλάδος εις την Διεθνή Αστρονομικήν Ένωσιν δι’ έξοδα λειτουργίας της Επιτροπής ως και δι’ οδοιπορικά και αποζημίωσιν των αποστελλομένων αντιπροσώπων προς συμμετοχήν εις τα Διεθνή Συνέδρια και λοιπάς συναφείς δαπάνας, βαρύνουσι τον προϋπολογισμόν του Υπουργείου Θρησκευμάτων και Εθνικής Παιδείας εις ον εγγράφονται αι αναγκαιούσαι πιστώσεις, οριζόμεναι δια κοινών αποφάσεων των Υπουργών Παιδείας και Οικονομικών. Άρθρ.4.-Αι δια την εφαρμογήν του παρόντος λεπτομέρειαι καθορισθήσονται δια Β.Δ/τος εκδοθησομένου προτάσει του επί της Εθνικής Παιδείας και Θρησκευμάτων Υπουργού, μετά γνώμην της κατά το άρθρ. 1 παρ. 2 του παρόντος Επιτροπής. Άρθρ.5.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Για την εποπτεία και τη σύνθεση της άνω Εθν. Αστρ. Επιτροπής Βλ. και την παρ. 3 άρθρ. 17 Νόμ. 1349/1983, κατωτ. αριθ. 20. 